**Ministru kabineta noteikumu projekta**

**“Grozījumi Ministru kabineta 2004. gada 22.aprīļa noteikumos Nr.377** **“Noteikumi par lejamkravu pārvadāšanu cisternās un bunkura pusvagonos””**

**sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa pārvadājumu likuma 28.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta2004. gada 22.aprīļa noteikumi Nr.377„Noteikumi par lejamkravu pārvadāšanu cisternās un bunkura pusvagonos” (turpmāk – Noteikumi) tiek grozīti, lai izslēgtu dublēšanos ar citiem normatīvajiem aktiem, novērstu pretrunas ar Nolīguma par starptautisko dzelzceļa kravu satiksmi SMGS (turpmāk – SMGS) un Konvencijas par starptautiskajiem dzelzceļa pārvadājumiem (COTIF) (turpmāk – COTIF) normām, unificēt programmu nodrošinājumu elektroniskajiem dokumentiem, kā arī lai novērstu tehniskās neprecizitātes.Ar Ministru kabineta noteikumu projekta “Grozījumi Ministru kabineta 2004. gada 22.aprīļa noteikumos Nr.377 “Noteikumi par lejamkravu pārvadāšanu cisternās un bunkura pusvagonos”” (turpmāk – Projekts) 1.,4. un 5.punktu tiek svītroti šādi Noteikumu punkti un apakšnodaļa:1) Noteikumu 25.punkts, jo privāto (pārvadātajam nepiederošo) cisternu krāsa un trafaretuzraksti ir reglamentēti 1520 mm platuma sliežu ceļa kravas parka vagonu zīmju un uzrakstu albumā, kas saskaņots ar NVS valstu, Latvijas, Lietuvas un Igaunijas dzelzceļa pārvadātājiem (Dzelzceļa transporta padomes (CSŽT) ietvaros), jo vagonu kursēšana starptautiskajā satiksmē ir ļoti plaša un prasībām jābūt vienādām,2) Noteikumu 26.punkts, jo prasības pret trafaretuzrakstu valodu ir spēkā bez norādes šajos Noteikumos un tām jābūt izpildītām, 3) Noteikumu 30. punkts, lai neierobežotu cisternu tehniskās apkopes veikšanas termiņu,4) Noteikumu 31. punkts, jo vagonu tehniskās apkopes un uzturēšanas jautājums tiek regulēts saskaņā ar Ministru kabineta 2010.gada 3.augusta noteikumiem Nr.724 “Dzelzceļa tehniskās ekspluatācijas noteikumi” (545.2. un 548.2.apakšpunkts un 14.pielikums) un dokumentiem, kas saskaņoti starp ārvalstu dzelzceļa pārvadātājiem,5) Noteikumu 34. un 36.punkts, jo tehnisko prasību vagoniem noteikšana nav Noteikumu jautājums,6) Noteikumu 103.punkts, lai unificētu vagonu plombēšanas jautājumu atbilstoši SMGS prasībām (SMGS 4.pielikuma 2.4.punkts) un atbilstoši COTIF D pielikumam. Lēmumu par tukšo vagonu plombēšanu pieņem nosūtītājs neatkarīgi no tā, kāda krava iepriekš tika pārvadāta. Tas pats arī attiecas uz Noteikumu 107.punkta svītrošanu, jo no tehniskā viedokļa vagona piederība neietekmē nepieciešamību plombēt vai neplombēt vagonu. Turklāt, Dzelzceļa pārvadājumu likums nenosaka atainot tukšo vagonu plombēšanas jautājumu šajos Noteikumos,7) Noteikumu 120.punkts, jo sašķidrināto gāzu pārvadāšanas nosacījumi ir noteikti SMGS 2.pielikumā, Ministru kabineta 2003.gada 29.aprīļa noteikumos Nr.226 “Noteikumi par bīstamo kravu pārvadāšanu pa dzelzceļu” (2.punkts) un COTIF C papildinājumā "Noteikumi par bīstamo kravu starptautiskajiem dzelzceļa pārvadājumiem (RID)" (turpmāk - RID), bet darbību kārtība, kā jārīkojas, ja ir nozaudēta krava, ir aprakstīta SMGS un Ministru kabineta 2003. gada 8.aprīļa noteikumos Nr.158 “Kravas izsniegšanas noteikumi” (XI nodaļa),8) Noteikumu 6.10.apakšnodaļa, jo Dzelzceļa pārvadājumu likums nenosaka regulēt tukšo vagonu pārvadāšanas jautājumu šajos Noteikumos. Šādu vagonu pārvadāšana ir noteikta SMGS, Ministru kabineta 2001.gada 18.decembra noteikumos Nr.533 “Noteikumi par pavadzīmes aizpildīšanas kārtību dzelzceļa kravu pārvadājumos” (37.punkts) un Ministru kabineta 2002.gada 4. novembra noteikumos Nr. 506 “Noteikumi par kravas pieņemšanu pārvadāšanai pa dzelzceļu”.Ar Projekta 2.punktu tiek precizēta tehniska neprecizitāte Noteikumu 39.punktā, proti, svītrota atsauce uz bunkura pusvagoniem, jo punkts attiecas tikai uz cisternām. Bunkura pusvagoniem nav kalibrēšanas tipu, nav iespējams izmantot mērīšanas paņēmienu kravu īpašību dēļ. Savukārt ar Projekta 3.punktu tiek precizēts Noteikumu 43.punkts, svītrojot vārdus, kas skar publiskās lietošanas dzelzceļa infrastruktūras pārvaldītāju, jo cisternas tipa noteikšana nav publiskās lietošanas dzelzceļa infrastruktūras pārvaldītāja funkcija. Kravas atbilstību katram cisternas tipam nosaka ražotājrūpnīca, to norādot vagona ekspluatācijas instrukcijā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa kravu pārvadātāji, kravu nosūtītāji un saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesisko regulējumu vai pienākumus attiecībā uz tautsaimniecību, kā arī nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par Projektu tā saskaņošanas stadijā.  |
| 2. | Sabiedrības līdzdalība projekta izstrādē | Par Projekta izstrādi tika informēti sabiedrības pārstāvji, 2020.gada 8.jūlijā, ievietojot paziņojumu par līdzdalības iespējām tiesību akta saskaņošanas procesā Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Projekts saskaņots ar kravu pārvadātajiem - SIA “LDZ CARGO”, AS „Baltijas ekspresis”, AS „Baltijas Tranzīta serviss”. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmē Satiksmes ministrijas funkcijas un uzdevumus un tai pieejamos cilvēkresursus. Saistībā ar Projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T.Linkaits

Vīza: valsts sekretāre I. Stepanova